open-index/open-wikipedia-markdown huggingface dataset:
Άσπρα Σπίτια Ηλείας

Τα **Άσπρα Σπίτια** είναι χωριό και έδρα ομώνυμης τοπικής κοινότητας, της δημοτικής ενότητας και δήμου  Αρχαίας Ολυμπίας, της περιφερειακής ενότητας (τέως νομού) Ηλείας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Ηλείας του νομό Ηλείας, στο γεωγραφικό διαμέρισμα Πελοποννήσου. 
## Γεωγραφία
Τα Άσπρα Σπίτια είναι πεδινό χωριό στο ανατολικό τμήμα του νομού Ηλείας, στη βόρεια όχθη του Αλφειού και κοντά στη συμβολή του με τον Ερύμανθο, δίπλα στα όρια με τον νομό Αρκαδίας και σε μέσο σταθμικό υψόμετρο 170. Το χωριό απέχει 38 χλμ. περίπου Α. ΝΑ. του Πύργου. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 12,412 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Πίσσης του, τέως, νομού Αχαΐας & Ήλιδος. Το 1841 προσαρτήθηκε στον δήμο Ολυμπίων. Το 1899 εντάχθηκε στον νομό Ηλείας και το 1909 πάλι στον νομό Αχαΐας & Ήλιδος. Το 1912 ορίστηκε έδρα της ομώνυμης κοινότητας και το 1939 υπήχθη οριστικά στον νομό Ηλείας. Με το ΦΕΚ 244Α – 04/12/1997 αποσπάστηκε από την κοινότητα Άσπρων Σπιτιών και προσαρτήθηκε στον δήμο Αρχαίας Ολυμπίας.

## Ιστορικά στοιχεία
Κοντά στο χωριό έχουν αποκαλυφθεί ίχνη προϊστορικού οικισμού ο οποίος κατοικήθηκε μέχρι και τους νεολιθικούς χρόνους.
Κοντά στο χωριό κατά την αρχαιότητα υπήρχε ιερό του Ηρακλή . Το ιερό βρισκόταν δίπλα στον Ερύμανθο ποταμό και είχε χτιστεί στο σημείο που ο ήρωας είχε σκοτώσει τον ληστή *Σαύρο*. Ο Σαύρος λήστευε και σκότωνε του ταξιδιώτες που περνούσαν από εκεί. 
## Αξιοθέατα
*Ο ναός του Αγίου Γεωργίου, στη δυτική είσοδο του οικισμού, με αξιόλογο ξυλόγλυπτο τέμπλο
*Το Λαογραφικό Μουσείο (2015)
Στο χωριό δραστηριοποιείται  ο Πολιτιστικός Σύλλογος «ΠΡΟΟΔΟΣ»

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

## Εξωτερικοί σύνδεσμοι
*https://www.facebook.com/aspraspitiaolympias/

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Μανούσακας

thumb|right|200px|Ο Μανούσακας με τη λύρα του
Ο **Μανούσακας** είναι ο ήρωας ενός χιουμοριστικού κόμικ-στριπ, που δημοσιευόταν στο κρητικό περιοδικό ΣΤΙΓΜΕΣ. 

## Δημιουργία
Ο Μανούσακας είναι δημιούργημα του Μιχάλη Παπαστεφανάκη.

Αν και η πνευματική σύλληψη του Μανούσακα έγινε από το Μιχάλη Παπαστεφανάκη το 1987, εκδίδεται για πρώτη φορά στο περιοδικό ΣΤΙΓΜΕΣ το 1991. Μέχρι το 2006 είχαν εκδοθεί 11 επεισόδια.

## Κόμικ
Το κόμικ περιγράφει τη σύγκρουση του σύγχρονου τρόπου ζωής με την κρητική παράδοση. Ο Μανούσακας είναι ένας τυπικός Κρητικός, συχνά αφελής ή και κουτοπόνηρος, που προσπαθεί να αφομοιώσει τον σύγχρονο κόσμο, παρά να αφομοιωθεί από αυτόν. Με τον τρόπο του τελικά αντιπαρέρχεται τις αλλαγές στο περιβάλλον του.

Οι περιπέτειες του Μανούσακα είναι χωρίς λόγια. Το σχέδιο είναι έγχρωμο, λιτό και εκφραστικό, και θυμίζει σε σημεία τη δουλειά των Γιάννη Ιωάννου και Νίκου Μαρουλάκη.

## Κατάλογος επεισοδίων

#"Manousakas by night" Ο Μανούσακας με τη λύρα του στη disco.
#"Άρωμα γυναίκας" Ο Μανούσακας αποφασίζει να γίνει ιππότης.
#"Παράξενες επιθυμίες" Ο Μανούσακας υπερισχύει των άλλων αρσενικών στην παραλία.
#"Κακές συνήθειες" Ένα μικρό ατύχημα...
#"Θέμα αναπαραγωγής" Όταν φτάνει η άνοιξη η φύση οργιάζει.
#"Ένα ατύχημα" Ο Μανούσακας επισκέπτεται το χασάπη και…
#"Το πρόστιμο" Δίπλωμα οδήγησης; ιντά' νε κιονέ;
#"Πιστόλι είναι αυτός ;" Κι αν όχι που μπαίνουν οι σφαίρες.
#"Γλυκύ βραστό παρακαλώ" Και τα πιο απλά πράγματα καμιά φορά είναι μπέρδεμα τη σύγχρονη εποχή.
#"Μαχαίρι κρητικό βαστώ" Η παράδοση προσφέρεται συχνά για εκμετάλλευση.
#"Κινητή τηλεφωνία" Ένα απαραίτητο αξεσουάρ, ακόμη και για το Μανούσακα.

## Εξωτερικοί σύνδεσμοι
*Η ιστοσελίδα του Μανούσακα στο περιοδικό Στιγμές, όπου και διατίθενται τα επεισόδια.

Κατηγορία:Ελληνικά κόμικς
Μιχάλης Παπαστεφανάκης

Ο **Μιχάλης Παπαστεφανάκης** είναι Έλληνας σκιτσογράφος και δημιουργός κόμικς. 

## Βιογραφικά στοιχεία
Γεννήθηκε στο Ηράκλειο και δεν σπούδασε επίσημα κάποια σχολή σχεδίου. Χαρακτηριστικά αναφέρει ότι: «τελείωσε το 1ο λύκειο με τα τετράδιά του γεμάτα σκίτσα». Συνεργάστηκε ως σκιτσογράφος με διάφορες κρητικές και αθηναϊκές εφημερίδες.

Είναι δημιουργός του Μανούσακα, ενός κόμικ στριπ που δημοσιευόταν στο κρητικό περιοδικό *Στιγμές*.

## Εξωτερικοί σύνδεσμοι
*Η ιστοσελίδα του Μανούσακα στο περιοδικό Στιγμές.

Κατηγορία:Έλληνες δημιουργοί κόμικς
Κατηγορία:Έλληνες σκιτσογράφοι
Κατηγορία:Βιογραφία-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 12/2012
Ουέν Ζιαμπάο

Ο **Γουέν Ζιαμπάο** (*温家宝*, Τιανκίν, 15 Σεπτεμβρίου 1942) είναι ο δέκατος πρωθυπουργός της Κίνας.

Είναι μέλος του Κομμουνιστικού Κόμματος Κίνας (ΚΚΚ) από το 1965. Παντρεύτηκε την Ζανγκ Μπειλί και είναι τρίτος στη διαδοχή στο Πολιτμπιρό, ανώτατου οργάνου λήψης αποφάσεων στο εσωτερικού του ΚΚΚ.

Σπούδασε μηχανικός και γεωλόγος και έγινε πρωθυπουργός το 2003 διαδεχόμενος τον Ζου Ρονγκί.

Το ταξίδι του για την Ευρώπη το 2010 ξεκίνησε με επίσκεψη της Ελλάδος, για να υποστηρίξει της προσπάθειες στην αντιμετώπιση της κρίσης.

## Παραπομπές


## Εξωτερικοί σύνδεσμοι

* Βιογραφία του πολιτικού στο @ China Vitae
* The Age - Who is Wen Jiabao?
* How to pronounce Wen Jiabao
* Wen says China's reforms irreversible

Κατηγορία:Κινέζοι πολιτικοί
Κατηγορία:Κινέζοι κομμουνιστές
Κατηγορία:Κινέζοι γεωλόγοι
Σέκτα

Με τον όρο **σέκτα**, ή **σέχτα**, προερχόμενο από τον λατινικό όρο *secta*, (εκ του ρήματος *sequor* "ακολουθώ") περιγράφεται γενικά μια μικρή οργανωμένη ομάδα προσώπων με ίδιες πεποιθήσεις που ισότιμα παίρνουν αποφάσεις.

Οι θρησκευτικές σέκτες διαφέρουν από την αίρεση που διαφοροποιείται δογματικά, αλλά και από το σχίσμα που διαφοροποιείται διοικητικά. Η διαφοροποίηση των θρησκευτικών σεκτών είναι περισσότερο στην καθημερινή πράξη και στον τρόπο ζωής και όχι τόσο ως προς το δόγμα ή τη διοίκηση.
Οι δε πολιτικές σέκτες προέρχονται από διαφοροποιήσεις κομματικών αρχών που αφορούν κυρίως πολιτική δράση. Έτσι σ΄ ένα κόμμα μπορεί να περιλαμβάνονται σέκτες με κάποιες πολιτικές διαφοροποιήσεις από τις βασικές του κόμματος. Συνήθως πολιτικές σέκτες είναι απομονώσεις επαναστατικών εργατικών οργανώσεων, ή και μικρά κόμματα εργατικών τάξεων.

Οι σέκτες έχουν πολλά πιστεύω και πρακτικές από κοινού με την θρησκεία ή το κόμμα από το οποίο αποσχίστηκαν αλλά διαφοροποιούνται ως προς κάποιες περιορισμένες δογματικές θέσεις. Σε αντιδιαστολή, το θρήσκευμα (στην αγγλική *denomination*) αποτελεί μια ευμεγέθη και καθιερωμένη θρησκευτική ομάδα. Στην πολιτική, ένα μαζικό κόμμα τυπικά δείχνει ανοχή σε ποικίλες απόψεις και ερμηνείες, θεωρώντας απαραίτητο μόνο έναν περιορισμένο αριθμό βασικών αρχών ως όρο για να είναι κάποιος μέλος του.

## Δείτε επίσης
*Σεκταρισμός

## Παραπομπές


## Εξωτερικοί σύνδεσμοι
* 
* 

Κατηγορία:Θρησκευτικές πίστεις, παραδόσεις και κινήματα
Κατηγορία:Κοινωνιολογία της θρησκείας
Τζιμ Πομερόι

Ο **Τζιμ Πομερόι** (*Jim Pomeroy*, 16 Νοεμβρίου 1952- 6 Αυγούστου 2006) ήταν Αμερικανός επαγγελματίας οδηγός αγωνιστικής μοτοσικλέτας. Το 1973, έγινε ο πρώτος Αμερικανός που κέρδισε αγώνα Παγκοσμίου Πρωταθλήματος Μότοκρος στην Ισπανία. Ο Πομερόι σκοτώθηκε όταν προσέκρουσε το τζιπ του σε άλλο όχημα σε δυστύχημα κοντά στην Γιακίμα, στην πολιτεία της Ουάσινγκτον στις ΗΠΑ.

## Αποτελέσματα Γκραν Πρι στο Μοτοκρός
### Παγκόσμια Πρωταθλήματα

* 1973 250cc Motocross World Championship - 7ος (Bultaco) 
* 1974 250cc Motocross World Championship - 14ος (Bultaco) 
* 1975 250cc Motocross World Championship - 7ος (Bultaco)
* 1976 250cc Motocross World Championship - 4ος (Bultaco) 

### Αμερικανικά Πρωταθλήματα

* 1977 250cc Motocross U.S. Championship - 3ος (Honda) 
* 1978 250cc Motocross U.S. Championship - 5ος (Honda)

## Παραπομπές


## Πηγές
* Motorcycle Hall of Fame - Βιογραφία
* Σελίδα για τον Jim Pomeroy

Πομερόι Τζιμ
Ντάνιελ Σμιντ

Ο **Ντάνιελ Σμιντ** (26 Δεκεμβρίου 1941- 5 Αυγούστου 2006) ήταν Ελβετός σκηνοθέτης του λυρικού θεάτρου και ηθοποιός. Μεγάλωσε στο αριστοκρατικό περιβάλλον του περίφημου ξενοδοχείου «Schweizerhof», που ανήκε στην οικογένεια Σμιντ για πολλές γενιές. Η πρώτη του σκηνοθετική δουλειά ήταν το 1970 στην τηλεόραση, και το 1971 δημιούργησε την πρώτη του ταινία μεγάλου μήκους, το πειραματικό *«Απόψε ή Ποτέ»*.

Το 1999 τιμήθηκε με το Μεγάλο Βραβείο του Κινηματογραφικού Φεστιβάλ του Λοκάρνο για τη συνολική του προσφορά στο χώρο της έβδομης τέχνης.

## Φιλμογραφία

*1967:
**Der Findling (βοηθός σκηνοθέτη; TV). 
**Claire (βοηθός σκηνοθέτη; TV).
**Abgrunde (βοηθός σκηνοθέτη; TV). 
*1969 Samuel Beckett (Κάμερα) 
*1970: 
**Thut alles im Finstern, eurem Herrn das Licht zu ersparen (σκηνοθεσία, script; TV). 
**Der Bomberpilot (συν-σκηνοθεσία; TV). 
*1972:
**Ludwig - Requiem fur einen jungfraulichen Konig (ηθοποιός). 
**Heute nacht oder nie (παραγωγός, σκηνοθεσία, script).
**Der Handler der vier Jahreszeiten (ηθοποιός). 
*1974 La Paloma (σκηνοθεσία, script) 
*1976 Schatten der Engel (σκηνοθεσία, script) 
*1977 :
**Violanta (σκηνοθεσία, script). 
**Der amerikanische Freund (ηθοποιός). 
*1978 Judith Therpauve (ηθοποιός). 
*1979 Roberte (ηθοποιός). 
*1981: 
**Notre Dame de la Croisette (σκηνοθεσία).
**Lili Marleen (ηθοποιός). 
*1982 Hecate (σκηνοθεσία, script). 
*1983 Mirage de la vie (παραγωγός, σκηνοθεσία, script; TV).
*1984: 
**Barbe-Bleue (συν-σκηνοθεσία; TV). 
**Il bacio di Tosca (Der Kuss der Tosca) (σκηνοθεσία). 
**Cinemato (ηθοποιός). 
*1985 Lulu (συν-σκηνοθεσία; TV). 
*1986 Der Rosenkonig (παραγωγός). 
*1987 Jenatsch (σκηνοθεσία, script). 
*1988 Guglielmo Tell (σκηνοθεσία; TV). 
*1990 Les amateurs (σκηνοθεσία). 
*1992 Hors saison / Zwischensaison (σκηνοθεσία, script). 
*1995 Das geschriebene Gesicht (σκηνοθεσία, script). 
*1996 Linda di Chamounix (συν-σκηνοθεσία; TV). 
*1999 Beresina oder Die letzten Tage der Schweiz (σκηνοθεσία).
*2002 Beatrice di Tenda (συν-σκηνοθεσία; TV).

## Παραπομπές


Κατηγορία:Ελβετοί σκηνοθέτες
Κατηγορία:Ελβετοί ηθοποιοί
Λέων Καραπαναγιώτης

Ο **Λέων Καραπαναγιώτης** (Αθήνα, 1931 — 7 Ιανουαρίου 2006) ήταν Έλληνας δημοσιογράφος, με καταγωγή από γνωστή οικογένεια της Μυτιλήνης και ειδικότερα του χωριού Μόρια της Λέσβου, που βρίσκεται πολύ κοντά στην πόλη της Μυτιλήνης. 

Πατέρας του ήταν ο Βύρων Καραπαναγιώτης, στενός συνεργάτης του Ελευθερίου Βενιζέλου, που χρημάτισε τότε, βουλευτής Λέσβου και υπουργός των κυβερνήσεων Ελ. Βενιζέλου, ενώ συμμετείχε επίσης και στο κίνημα Νικολάου Πλαστήρα. Σπούδασε Πολιτικές Επιστήμες στη Γαλλία και την Ελβετία και εργάστηκε στο Δημοσιογραφικό Οργανισμό Λαμπράκη από το 1953 μέχρι το θάνατό του. Διετέλεσε επί πολλά χρόνια διευθυντής της εφημερίδας «ΤΑ ΝΕΑ». Απεβίωσε το 2006, μετά από αλλεπάλληλα εγκεφαλικά επεισόδια. 

Κόρες του είναι η Τατιάνα Καραπαναγιώτηκαι η Ναταλία Καραπαναγιώτη που είναι παντρεμένη με τον Δημήτρη Ξενάκη.

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Πασκάλ Γιοαντιμνατζί

Ο **Πασκάλ Γιοαντιμνατζί** (1950 - 2007) ήταν πολιτικός από το Τσαντ. Χρημάτισε πρωθυπουργός από το 2005 ως το θάνατό του, το 2007.

## Προσωπική ζωή
Γεννήθηκε στο Μπεμποτό, στο νότιο Τσαντ το 1950.  Ήταν μέλος της εθνοτικής ομάδας Γκορ . Σπούδασε Νομικά και άσκησε το επάγγελμα του δικηγόρου 

## Πολιτική καριέρα
Διετέλεσε Υπουργός. Αρχικά, τον Μάιο του 1997 έγινε υπουργός ενέργειας και ορυκτών πόρων και έπειτα υπουργός αρμόδιος για την τουριστική ανάπτυξη το 1998 και υπουργός περιβάλλοντος και υδάτινων πόρων το 1999. Εν συνεχεία θήτευσε ως πρόεδρος του Συνταγματικού Συμβουλίου(1999-2004).
Στις 23 Ιουλίου του 2004 διορίστηκε υπουργός γεωργίας. Το 2003 τέθηκε επικεφαλής της αποστολής παρατηρητών για λογαριασμό του La Francophonie κατά τη διεξαγωγή των βουλευτικών εκλογών στο Τζιμπουτί εκείνη τη χρονιά.

### Πρωθυπουργία
Έγινε Πρωθυπουργός της χώρας στις 4 Φεβρουαρίου του 2005 μετά το διορισμό του από τον πρόεδρο Ιντρίς Ντεμπί. Διαδέχθηκε τον παραιτηθέντα Μουσά Φακί

## Θάνατος
Απεβίωσε στις 23 Φεβρουαρίου του 2007 στο Παρίσι, όπου είχε μεταφερθεί αφού υπέστη έμφραγμα και στη συνέχεια έπεσε σε κώμα. Η κυβέρνηση του Τσαντ κήρυξε επταήμερο πένθος και η κηδεία του έγινε στην Τζαμένα στις 26 Φεβρουαρίου με τιμές αρχηγού κράτους . Η ταφή έγινε στη γενέτειρά του. Τον διαδέχθηκε στην πρωθυπουργία, δύο ημέρες πριν από το θάνατό του, ο Αντούμ Γιουνουσμί. 

## Παραπομπές


Γιοαντιμνατζι
Μουεζίνης

Ο **μουεζίνης** (στα : ) στο Ισλάμ είναι εκείνος που έχει καθήκον με τη μελωδική φωνή του να αναγγέλλει την ώρα της προσευχής και να καλεί τους πιστούς στο τζαμί από τον μιναρέ (σήμερα η αναγγελία εναλλακτικά γίνεται από τα ηχεία του τζαμιού αντικαθιστώντας τον μουεζίνη ), εκφωνώντας φράσεις του Κορανίου με γνωστότερη εκείνη: *«Αλλάχου άκμπαρ»* , που σημαίνει «Ο Θεός είναι μεγάλος».

Στην ισλαμική θρησκεία δεν χρησιμοποιούνται καμπάνες και σήμαντρα. Για το λόγο αυτό, στην πρόσκληση των πιστών χρησιμοποιείται η ζώσα φωνή του μουεζίνη που εκφωνεί την πρόσκληση για προσευχή της Παρασκευής που ονομάζεται *[[αντχάν]]* (στα αραβικά η λέξη σημαίνει κάλεσμα), καθώς και το κάλεσμα *σαλάτ* στις καθημερινές πέντε προσευχές  από τον μιναρέ (ή τα ηχεία) του τζαμιού.

Ο μουεζίνης δεν είναι πάντοτε ιερωμένος (χότζας) , ενώ απαραίτητα πρέπει να έχει μελωδική και δυνατή φωνή. Έτσι, ο επαγγελματίας μουεζίνης επιλέγεται για να υπηρετήσει στο μουσουλμανικό τέμενος με βάση τον καλό χαρακτήρα του, τη δυνατή φωνή του και τις δεξιότητες της καλλιφωνίας του. Κατά τη διάρκεια της Οθωμανικής Αυτοκρατορίας οι μουεζίνηδες ήταν οι πιο καλοπληρωμένοι εργαζόμενοι.

## Ιστορία
Ο πρώτος μουεζίνης ήταν ο τελάλης της Μέκκας, ο Μπιλάλ ιμπν Ριμπά, τον οποίο ο Προφήτης Μωάμεθ όταν εισήλθε νικητής στη πόλη χωρίς να κατέβει από τη καμήλα που επέβαινε και καθώς πορευόταν κατ΄ ευθείαν προς τη Κάαμπα τον διέταξε να καλέσει με την ισχυρή φωνή του σε προσευχή τους πιστούς. 
  
Μετά το θάνατο του Μωάμεθ δεν είχε καθοριστεί κάποιος συγκεκριμένος τρόπος για το κάλεσμα σε προσευχή ενώ σάλπιγγες, σημαίες και φωτεινά σήματα χρησιμοποιούνταν συχνά. Έτσι άρχισε να χρησιμοποιείται το σχετικό έθιμο της εποχής. Οι πρώτοι μουεζίνηδες χρησιμοποίησαν τη στέγη του μουσουλμανικού τεμένους ή τους γύρω δρόμους για να καλέσουν τους πιστούς σε προσευχή. Θεωρείται ότι η λειτουργία που επιτελεί ο μουεζίνης —η δημόσια αναγγελία ενός γεγονότος με τη φωνή— προϋπήρξε στον προϊσλαμικό αραβικό πολιτισμό.  Οι πράξεις του μουεζίνη θεωρούνται επίσης μορφή τέχνης, όσον αφορά την μελωδική εκτέλεση της πρόσκλησης για προσευχή .

Το 2010 στην Αίγυπτο, όπου υπάρχουν 4,500 τζαμιά, εφαρμόστηκε αυτόματο κάλεσμα για προσευχή χρησιμοποιώντας ηχεία και αυτόματο συγχρονισμό μέσω ηλεκτρονικού υπολογιστή. Μετά από αυτή την καινοτομία, οι μουεζίνηδες δεν είναι απαραίτητοι για το κάλεσμα της προσευχής και εκφράστηκαν οι φόβοι ότι θα χαθεί η γοητεία και το επάγγελμα αυτό. 

## Παραπομπές


Κατηγορία:Ισλαμικοί θρησκευτικοί τίτλοι και βαθμοί
Τόμπι Μαγκουάιρ

Ο **Τόμπι Μαγκουάιρ** (*Tobias Vincent "Tobey" Maguire*, 27 Ιουνίου 1975) είναι Αμερικανός ηθοποιός. 

Γεννήθηκε στη Σάντα Μόνικα της Καλιφόρνια. Εργάστηκε στο χώρο του θεάματος από πολύ μικρή ηλικία. Η πρώτη ταινία που διακρίθηκε ήταν *Η Παγοθύελλα* (The Ice Storm, 1997) σε σκηνοθεσία Ανγκ Λι (Ang Lee). Την ίδια περίοδο έπαιξε στις ταινίες *Διαλύοντας το Χάρι* (Deconstructing Harry, 1997) και *Φόβος και Παράνοια στο Λας Βέγκας* (Fear and Loathing in Las Vegas, 1998). Ακολούθησαν οι ταινίες *Pleasantville* (1998), *Θέα στον Ωκεανό* (The Cider House Rules, 1999) και *Τρομερά Παιδιά* (Wonder Boys, 2000). Το 2001 δάνεισε τη φωνή του στην ταινία *Σαν το Σκύλο με τη Γάτα* (Cats & Dogs) και το 2002 έγινε παγκοσμίως γνωστός, πρωταγωνιστώντας στην ταινία *[[Spider-Man (ταινία)|Spider-Man]]*, όπου απέσπασε θερμά σχόλια για την ερμηνεία του στον κεντρικό ρόλο. Το 2003 υποδύθηκε το ρόλο του τζόκεϊ, Jonathan "Red" Pollard στην ταινία *Το Μεγάλο Φαβορί* (Seabiscuit). Ένα χρόνο μετά επανέλαβε το ρόλο του στο *[[Spider-Man 2]]* (2004) και το 2007 βγήκε και το δεύτερο σίκουελ, το *[[Spider-Man 3]]*. Αργότερα επανέλαβε τον ρόλο του στο *[[Spider-Man: No Way Home]]* (2021).

## Επιλεγμένη φιλμογραφία
* Spider-Man: No Way Home (2021)
* The Great Gatsby (2013)
* The Details (2011)
* Brothers (2009)
* Tropic Thunder (2008)
* Spider-Man 3 (2007) 
* The Good German (2006) 
* Tokyo Suckerpunch (2006) 
* Spider-Man 2 (2004) 
* Seabiscuit (2003) 
* Spider-Man (2002) 
* Cats & Dogs (2001) (φωνή) 
* Don's Plum (2001) 
* Wonder Boys (2000) 
* The Cider House Rules (1999)
* Ride With The Devil (1999) 
* Pleasantville (1998) 
* Fear and Loathing in Las Vegas (1998) 
* Deconstructing Harry (1997) 
* The Ice Storm (1997) 
* Duke of Groove (1996) (TV) 
* Seduced by Madness: The Diane Borchardt Story (1996) (TV) 
* Joyride (1996) 
* Empire Records (1995) 
* Revenge of the Red Baron (1994) 
* A Child's Cry for Help (1994) (TV)
* S.F.W. (1994) 
* Spoils of War (1994) (TV) 
* Healer (1994) 
* This Boy's Life (1993) 
* Great Scott! (1992) 
* Tales from the Whoop: Hot Rod Brown Class Clown (1990) (TV)
* The Wizard (1989) 
* Rodney Dangerfield: Opening Night at Rodney's Place (1989) (TV).

## Παραπομπές

## Εξωτερικοί σύνδεσμοι
* Τόμπι Μαγκουάιρ στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Άλβαρο Ουρίμπε

Ο **Άλβαρο Ουρίμπε Βέλες** (ισπανικά: *Álvaro Uribe Vélez*, 4 Ιουλίου 1952 - ) ήταν πρόεδρος της Κολομβίας από το 2002 μέχρι τις 7 Αυγούστου 2010. Ο Ουρίμπε προώθησε μια συνταγματική αναθεώρηση ώστε να μπορέσει να είναι υποψήφιος για μια δεύτερη θητεία.

## Προσωπική ζωή και σπουδές
Γεννήθηκε το 1952. Σπούδασε Νομικά στο Πανεπιστήμιο της Αντιόκιας, στην οποία διετέλεσε γερουσιαστής το διάστημα 1986-94 και κυβερνήτης το 1995-97. Παντρεύτηκε τη Λίνα Μορένο και απέκτησαν 2 παιδιά.

## Πολιτική καριέρα
Ανέλαβε ΓΓ του Υπουργείου Εργασίας την περίοδο 1977-78. Εξελέγη πρόεδρος ως ανεξάρτητος, κερδίζοντας τις προεδρικές εκλογές της 26ης Μαΐου του 2002 συγκεντρώνοντας το 53% των ψήφων και ορκίστηκε στις 7 Αυγούστου του 2002. Αντιπρόεδρος ανέλαβε ο Φρανσίσκο Σάντος Καλδερόν. Ο Ουρίμπε επανεξελέγη στις εκλογές της 28 Μάη του 2006 για μια δεύτερη θητεία με 62,2% των ψήφων. Ο κύριος αντίπαλός του, ο υποψήφιος της κεντροαριστεράς Κάρλος Γκαβίρια, έλαβε 22,2%, δηλαδή σχεδόν 2,4 εκατομμύρια ψήφους και ο υποψήφιος του φιλελεύθερου κόμματος (αντιπολίτευση) Οράσιο Σέρπα το 11,99% των ψήφων. Ορκίστηκε υπό αυστηρότατα μέτρα ασφαλείας για δεύτερη θητεία- κάτι που συνέβη για πρώτη φορά στην ιστορία της Κολομβίας- στις 8 Αυγούστου 2006. Το 2010 τον διαδέχθηκε ο Χουάν Μανουέλ Σάντος.

## Παραπομπές


## Εξωτερικοί σύνδεσμοι
* 
* http://news.bbc.co.uk/1/hi/world/americas/1996976.stm - Προφίλ του πολιτικού στο BBC.

Κατηγορία:Πρόεδροι της Κολομβίας
Ευγενία Λιβανού

Η **Ευγενία Λιβανού** (1927 - 4 Μαΐου 1970) ήταν σύζυγος του Σταύρου Νιάρχου.

## Βιογραφικά στοιχεία
Γεννήθηκε στο Λονδίνο και ήταν κόρη του Σταύρου Λιβανού, εφοπλιστή της εφοπλιστικής οικογένειας Λιβανού, και της Αρριέτας Ζαφειράκη. Αδέρφια της ήταν οι Γιώργος Λιβανός και Τίνα Λιβανού. Φοίτησε στο μοναστήρι Villa Maria στο Μόντρεαλ.

Στις 4 Μαΐου του 1970 βρέθηκε νεκρή στο σπίτι της στο ιδιόκτητο νησί της οικογένειας Νιάρχου στην Σπετσοπούλα. Ο ιατροδικαστής βρήκε σημάδια πάλης και μώλωπες στο σώμα της και, παρά την παραπεμπτική πρόταση του εισαγγελέα, η υπόθεση έκλεισε με απαλλακτικό βούλευμα του δικαστηρίου στον Σταύρο Νιάρχο. Η αιτία θανάτου σύμφωνα με τις ιατροδικαστικές αρχές ήταν υπερβολική δόση ηρεμιστικών χαπιών (βαρβιτουρικά).

Ενταφιάστηκε στο μνήμα της οικογένειας Νιάρχου.
## Οικογένεια
Παντρεύτηκε το 1947 τον εφοπλιστή Σταύρο Νιάρχο, με τον οποίο απέκτησαν τέσσερα παιδιά:
* τον Φίλιππο, επιχειρηματία, εφοπλιστή και συλλέκτη έργων τέχνης
* τον Σπύρο, επιχειρηματία
* τον Κωνσταντίνο, επιχειρηματία και ορειβάτη
* τη Μαρία
## Αναφορές


Κατηγορία:Οικογένεια Λιβανού
Χόρχε ντελ Καστίγιο

Ο **Χόρχε ντελ Καστίγιο** (*Jorge Alfonso Alejandro del Castillo Gálvez*, 2 Ιουλίου 1950) είναι Περουβιανός δικηγόρος και πολιτικός. Ήταν πρωθυπουργός του Περού από το 2006 έως την παραίτησή του το 2008.

## Προφίλ
Γεννήθηκε στις 2 Ιουλίου του 1950. Είναι ΓΓ του Κόμματος Aprista και χρημάτισε μεταξύ άλλων δήμαρχος της Λίμα. Στενός συνεργάτης του Άλαν Γκαρσία, όταν ο τελευταίος έγινε ξανά Πρόεδρος (28 Ιουλίου 2006) τον διόρισε Πρωθυπουργό του Περού. Το υπουργικό του συμβούλιο παραιτήθηκε στις 10 Οκτωβρίου του 2008 μετά την αποκάλυψη υπόθεσης διαφθοράς υπέρ νορβηγικής εταιρείας πετρελαίου.

## Παραπομπές


## Εξωτερικοί σύνδεσμοι
* 
* http://www.congreso.gob.pe/congresista/2006/jdelcastillo/_hoja-vida.htm - Προφίλ του πολιτικού στον ιστότοπο του Κογκρέσου.

Κατηγορία:Πρωθυπουργοί του Περού
Παντελής Σφηνιάς

Ο **Παντελής Σφηνιάς** (1938 - 2000) ήταν Έλληνας εφοπλιστής. 

## Βιογραφικά στοιχεία

Γεννήθηκε στο Ρέθυμνο και άρχισε την ναυτιλιακή του καριέρα σε εκδοτήρια εισιτηρίων. Γνωρίστηκε με τον Κώστα Ευθυμιάδη, στις επιχειρήσεις του οποίου και εργάστηκε. Το 1974 πρωτοστάτησε στην ίδρυση της εταιρείας λαϊκής βάσης Μινωικές γραμμές, αναλαμβάνοντας την πρακτόρευση των πλοίων της και, εν συνεχεία, την διεύθυνση εκμετάλλευσης αυτών. Εισηγήθηκε την εξάπλωση των Μινωικών Γραμμών στην Αδριατική θάλασσα και να τις καταστήσει ισχυρές στο χώρο της ακτοπλοΐας. Πρωτοστάστησε στην ίδρυση της Minoan Flying Dolphins (μετέπειτα Hellenic Seaways), θυγατρικής εταιρείας των Μινωικών γραμμών, της οποίας υπήρξε Αντιπρόεδρος και Διευθύνων Σύμβουλος. 

Στις 26 Σεπτεμβρίου του 2000, ανοιχτά της Πάρου και συγκεκριμένα στη βραχονησίδα "Πόρτες", το Επιβατηγό/Οχηματαγωγό πλοίο της νέας εταιρείας Εξπρές Σαμίνα (πρώην "Γκόλντεν Βεργίνα"), ναυάγησε, με αποτέλεσμα τον τραγικό θάνατο 81 επιβατών. 

Δύο μήνες μετά, στις 29 Νοεμβρίου 2000, στις 11 το πρωί, ο Παντελής Σφηνιάς αυτοκτόνησε, πηδώντας από τον 6ο όροφο του γραφείου του, στην Ακτή Κονδύλη του Πειραιά. 

Ήταν πρόεδρος της Ένωσης Εφοπλιστών Ακτοπλοΐας.

Είχε παντρευτεί δύο φορές, από τον δε πρώτο του γάμο απέκτησε 2 παιδιά τον Νίκο και τον Μηνά.

## Παραπομπές


Κατηγορία:Έλληνες επιχειρηματίες
Κατηγορία:Έλληνες εφοπλιστές
Κατηγορία:Αυτόχειρες
Γαβρίλης Λιατσής

Ο **Γαβρίλης Λιατσής** (1943) είναι Έλληνας πολιτικός και οικονομολόγος, ο οποίος διετέλεσε δήμαρχος Πύργου τις περιόδους 1998 - 2006 και 2014-2019. 

## Βιογραφικά στοιχεία
Γεννήθηκε στον Πύργο και σπούδασε στην Ανώτατη Σχολή Οικονομικών Εμπορικών Επιστημών (ΑΣΟΕΕ). Μετά την επιστροφή του στον Πύργο, ήταν διευθυντής του Εμπορικού και Βιομηχανικού Επιμελητηρίου Ηλείας. Το 1994, έθεσε για πρώτη φορά υποψηφιότητα για τον δημαρχιακό θώκο με την υποστήριξη της Νέας Δημοκρατίας, αλλά ηττήθηκε. Το 1998, έθεσε πάλι υποψηφιότητα, αυτή τη φορά όμως με επιτυχία, χωρίς να έχει την επίσημη υποστήριξη της Νέας Δημοκρατίας. Επανεξελέγη το 2002, με την υποστήριξη της κεντροδεξιάς παράταξης, με ποσοστό 52,64% από τον πρώτο γύρο. Στις δημοτικές εκλογές του 2006, ήταν υποψήφιος δήμαρχος Πύργου με την υποστήριξη του ιδίου κόμματος, αλλά απέτυχε να επανεκλεγεί.

Το 2007, διορίστηκε διοικητής του πανεπιστημιακού νοσοκομείου Ρίου. Στις δημοτικές εκλογές του 2010, έθεσε υποψηφιότητα για τον δημαρχιακό θώκο με την υποστήριξη της Νέας Δημοκρατίας, χωρίς όμως να καταφέρει να εκλεγεί.

Στις εκλογές του 2014 επανεξελέγη δήμαρχος Πύργου. Στις δημοτικές εκλογές του 2019 δεν έθεσε υποψηφιότητα για τη δημαρχία.

## Παραπομπές


Κατηγορία:Έλληνες οικονομολόγοι
Κατηγορία:Δήμαρχοι Πύργου Ηλείας
Βύρων Απτόσογλου

δεξιά|200px|μικρογραφία|Το πρώτο τεύχος του "Μικρού Ήρωος"

Ο **Βύρων Απτόσογλου** (γνωστός και ως "Byron", Κωνσταντινούπολη, Τουρκία, 1923 - 26 Σεπτεμβρίου 1990) ήταν Έλληνας σχεδιαστής και εικονογράφος του οποίου δουλειές περιέχονται σε κάθε είδους έντυπο που κυκλοφόρησε στην Ελλάδα κατά το δεύτερο ήμισυ του εικοστού αιώνα.
Απόφοιτος της Ανώτατης Σχολής Καλών Τεχνών της Αθήνας, εργάσθηκε ως ζωγράφος και γλύπτης αλλά έγινε πασίγνωστος ως καλλιτέχνης εικονογραφημένων εκδόσεων και θεωρείται από τους πρωτεργάτες του ελληνικού κόμικς.

Ξεκίνησε να εργάζεται ως εικονογράφος με την έναρξη της δεκαετίας του '50 και συνεργάσθηκε στενά με τον εκδότη Στέλιο Ανεμοδουρά  δημιουργώντας τον "Υπεράνθρωπο" , ένα χαρακτήρα βασισμένο στα Αμερικανικά πρότυπα των υπερηρώων. Τρία χρόνια μετά (1953) η εντατική συνεργασία τους προσέφερε το εβδομαδιαίο περιοδικό ανάγνωσμα "Μικρός Ήρως" του οποίου η έκδοση διήρκεσε έως και το 1968, ενώ την επόμενη τριετία η ιστορία μεταφέρθηκε σε 15μερο έντυπο πλήρους εικονογράφησης (κόμικς), στο οποίο ο Απτόσογλου ήταν πάλι ο κύριος σχεδιαστής. Με τον Ανεμοδουρά ως συγγραφέα τους, ο Βύρων Απτόσογλου δημιούργησε οκτώ πρωτότυπες ελληνικές ιστορίες του Ιταλικής προέλευσης χαρακτήρας κόμικς Μπλεκ, οι οποίες δημοσιεύθηκαν στο ομότιτλο, εβδομαδιαίο και στο μηνιαίο ("Μεγάλος Μπλεκ") περιοδικό.

Τις δεκαετίες του '70 και '80 ήταν τακτικός συνεργάτης στο εβδομαδιαίο περιοδικό Ρομάντσο, όπου και δημοσίευσε εκατοντάδες σχέδιά του, ιστορικού, κυρίως χαρακτήρα (συνήθως συνόδευαν αφιερώματα του Γιάννη Β. Ιωαννίδη).

Τη δεκαετία του 80 ο Απτόσογλου ίδρυσε τις εκδόσεις "Βύρων" μέσω των οποίων κυκλοφόρησε τον *Εικονογραφημένο [[Καραγκιόζης|Καραγκιόζη]]* με δικά του σχέδια και σενάριο.

Η σαφήνεια, η πλαστικότητα των γραμμών, η προσήλωση στη λεπτομέρεια και η απόδοση συναισθηματικών προεκτάσεων μέσω του σχεδίου ήταν μερικά από τα κύρια χαρακτηριστικά της τεχνοτροπίας του Έλληνα καλλιτέχνη που έφυγε από τη ζωή το 1990 σε ηλικία 67 ετών, πριν προλάβει να ολοκληρώσει τη μεταφορά της Οδύσσειας σε κόμικς, όπως σχεδίαζε.

## Εξωτερικοί σύνδεσμοι
* Η σελίδα του Βύρωνα Απτόσογλου στη Lambiek Comiclopedia
## Πηγές - Παραπομπές


Κατηγορία:Έλληνες δημιουργοί κόμικς
Κατηγορία:Έλληνες ζωγράφοι του 20ού αιώνα
Τίνα Λιβανού

Η **Τίνα (Αθηνά) Λιβανού** (19 Μαρτίου 1929 - 10 Οκτωβρίου 1974) ήταν σύζυγος των Αριστοτέλη Ωνάση, Σταύρου Νιάρχου και Τζον Σπένσερ - Τσώρτσιλ, 11ου Δούκα του Μάρλμπορο.

## Βιογραφικά στοιχεία

Γεννήθηκε στο Λονδίνο και ήταν κόρη του Σταύρου Λιβανού, εφοπλιστή και πατριάρχη της εφοπλιστικής οικογένειας Λιβανού, και της Αριέττας Ζαφειράκη. Αδέρφια της ήταν οι Γιώργος Σ. Λιβανός και Ευγενία Λιβανού. Φοίτησε στο μοναστήριο Villa Maria στο Μόντρεαλ και στη συνέχεια σε οικοτροφείο στο Γκρίνουιτς του Κονέκτικατ. Το 1946 παντρεύτηκε τον εφοπλιστή Αριστοτέλη Ωνάση, με τον οποίο απέκτησαν δύο παιδιά τον Αλέξανδρο και την Χριστίνα. Το 1960 θα χωρίσει με τον σύζυγό της και έναν χρόνο αργότερα θα παντρευτεί τον Τζων Σπενσερ - Τσώρτσιλ,  Μαρκήσιο του Μπλάντφορντ και μετέπειτα 11ο Δούκα του Μάρλμπορο, με τον οποίο όμως θα χωρίσει το 1971. Το ίδιο έτος παντρεύεται τον Σταύρο Νιάρχο, πρώην σύζυγο της αδερφής της, Ευγενίας, η οποία είχε αποβιώσει έναν χρόνο νωρίτερα. 

Πέθανε ξαφνικά το 1974, έναν χρόνο μετά τον θάνατο του γιου της Αλέξανδρου. Ο θάνατός της αποδόθηκε σε χρήση βαρβιτουρικών.

## Παραπομπές


Κατηγορία:Οικογένεια Λιβανού
Ανδρέας Κριεζής (αρχιτέκτονας)

Ο **Ανδρέας Κριεζής** (1887 - 29 Ιουλίου 1962) ήταν Έλληνας αρχιτέκτονας.

## Βιογραφικό
Γεννήθηκε στην Ύδρα. Σπούδασε πολιτικός μηχανικός στο Εθνικό Μετσόβιο Πολυτεχνείο και  αρχιτέκτονικη στη σχολη του Μονάχου.Υπήρξε ιδρύτικο μέλος και πρώτος πρόεδρος της Ελληνικής Αρχιτεκτονικής Εταιρίας. Το 1914 σε ηλικία 27 ετών οικοδομεί κτήριο που σώζεται μέχρι σήμερα, στην συμβολή των οδών Ασκληπιού 185 και Αρματωλών και Κλεφτών για λογαριασμό του γερμανού Ευγενίου Πλοκ. Οικοδόμησε επίσης για λογαριασμό της Φιλεκπαιδευτικής εταιρείας το σχολικό κτήριο Αρσάκειο στο Ψυχικό.Επιπλέον το μέγαρο Καλιμασιώτη, στη διασταύρωση των οδών Μητροπόλεως και Καπνικαρέας το 1925 και το Πλανητάριο του Ιδρύματος Ευγενίδου στο τέρμα της Συγγρού είναι εργα δικά του. Το πολυώροφο κτίριο στο ιστορικό κέντρο της πρωτεύουσας (Πραξιτέλους 31) θεωρείται ξεχωριστό δείγμα του εκλεκτικισμού, λίγο πριν από την κυριαρχία του μοντέρνου κινήματος.. Παρά το μεγάλο έργο του αυτό που τον διακρίνει είναι η σημερινή Βουλή. Ανέλαβε την διαρρύθμιση των Παλαιών Ανακτόρων και την μετατροπή του κτηρίου σε κοινοβούλιο το 1929. Κηδεύτηκε στις 29 Ιουλίου 1962 από το Α΄ Νεκροταφείο.

## Έργα
### Από τα Παλαιά Ανάκτορα στο Κτήριο της Βουλής των Ελλήνων
Το Νοέμβριο του 1929 η Κυβέρνηση Ελευθερίου Βενιζέλου, ύστερα από πολλές συζητήσεις στη Βουλή, αποφάσισε τη στέγασή της, μαζί με τη Γερουσία, στο κτήριο των Παλαιών Ανακτόρων. Οι εργασίες για τη μετατροπή του κτηρίου σε Μέγαρο Βουλής και Γερουσίας σε σχέδια του αρχιτέκτονα Ανδρέα Κριεζή, αποτέλεσαν τη ριζικότερη επέμβαση σε αυτό μετά την αρχική κατασκευή του: με τις στατικές επεμβάσεις στο φέροντα οργανισμό των περιμετρικών πτερύγων, την κατεδάφιση της κεντρικής πτέρυγας και την κατασκευή νέας για τη στέγαση των Αιθουσών συνεδριάσεων της Βουλής και της Γερουσίας.

Εξωτερικά, η σημαντική αλλαγή που συντελέστηκε, χωρίς, όμως, να αλλοιώνει τη μορφή και την αισθητική του, ήταν η νέα είσοδος στη βορινή πλευρά, όπου κατασκευάσθηκε ένα πρόπυλο με έξι δωρικούς κίονες με στοιχεία δανεισμένα από τα δύο άλλα πρόπυλα που κοσμούν την δυτική και την ανατολική όψη.

Αλλαγές στην εσωτερική διακόσμηση και τη διαρρύθμιση έγιναν προκειμένου να ανταποκριθεί το κτήριο στη νέα του, εντελώς διαφορετική, χρήση. Στο ισόγειο διαμορφώθηκαν χώροι γραφείων του Πρωθυπουργού και του Προέδρου της Βουλής και στον πρώτο όροφο των υπηρεσιών της Βουλής. Στο δεύτερο όροφο διαρρυθμίστηκαν χώροι στέγασης της Βιβλιοθήκης της Βουλής και του Συμβουλίου της Επικρατείας. Στο ανακαινισμένο κτήριο των Παλαιών Ανακτόρων εγκαταστάθηκε η Γερουσία, καθώς και η Βιβλιοθήκη και το Συμβούλιο της Επικρατείας το 1934, το οποίο παρέμεινε στο κτήριο έως το 1992. Την 1η Ιουλίου 1935 η Ε΄ Εθνοσυνέλευση άρχισε πανηγυρικά τις εργασίες της στη νέα αίθουσα της Ολομέλειας. Από το 1935 έως σήμερα, στο Κτήριο στεγάζεται η Βουλή των Ελλήνων.

## Παραπομπές


Κατηγορία:Έλληνες αρχιτέκτονες
Ιωάννης Φωκάς

Το όνομα **Ιωάννης Φωκάς** μπορεί να αναφέρεται:

* Ιωάννης Φωκάς (θαλασσοπόρος) ή Απόστολος Βαλεριάνος, γνωστός και ως Χουάν ντε Φούκα (16ος αιώνας)
* Ιωάννης Ε. Φωκάς, αστρονόμος του 20ού αιώνα
Ορυκτολογία

**Ορυκτολογία** είναι κλάδος της Γεωλογίας που μελετά τα ορυκτά και ειδικότερα τις ιδιότητές τους, τη χημική σύνθεση και συμπεριφορά τους, τη κρυσταλλική μορφή τους καθώς και την κατάταξη και ονοματολογία τους. Επίσης μελετά το ρόλο ενός εκάστου ορυκτού στη φύση, την ιστορία του, την γένεση και τις μεταμορφώσεις του, τις ποικιλίες του (σε διάφορες συνθήκες) και τις μεταξύ τους σχέσεις. Από πρακτική όμως άποψη σημειώνονται τόσο η σπουδαιότητα και η χρήση εκάστου, όσο και τα σημεία της Γης που ανευρίσκονται.

Τα περισσότερα ορυκτά ονομάζονται είτε από τη θέση που αρχικά εντοπίστηκαν,  είτε από τη χημική σύστασή τους ή κάποια ιδιότητά τους,  είτε από τους ανθρώπους που τα ανακάλυψαν είτε από ανθρώπους που οι ονοματοδότες ήθελαν να τιμήσουν.  Αρμόδια για την ονοματοδοσία νέων ορυκτών ή τη μετονομασία ήδη γνωστών αρμόδια είναι η ΙΜΑ (International Mineralogical Association), η οποία για το σκοπό αυτό  συγκροτεί επιτροπές, ομάδες εργασίας και συμβούλια.

Η Ορυκτολογία συγγενεύει με την Πετρολογία, την Κοιτασματολογία, τη Γεωχημεία και την Κρυσταλλογραφία, αφού τα ορυκτά ως επί το πλείστον είναι κρυσταλλικά σώματα, τα δε πετρώματα αποτελούν αθροίσματα ορυκτών. Θεμελιώδης όμως είναι και ο ρόλος της Χημείας, της Φυσικής και των Μαθηματικών. Τέλος συναφείς είναι και τέχνες όπως η μεταλλευτική και η μεταλλουργία που η μεν πρώτη ενδιαφέρεται για την εξόρυξη των μεταλλευμάτων από τη Γη, η δε δεύτερη την εξαγωγή των μετάλλων από τα μεταλλεύματα.

* Ο επιστήμονας που ειδικεύεται στη μελέτη και τη σπουδή των ορυκτών ονομάζεται γενικά **ορυκτολόγος**, λαμβάνοντας πρόσθετο χαρακτηρισμό ανάλογα με τους επιμέρους εξειδικευμένους κλάδους της επιστήμης αυτής (π.χ. ορυκτογράφος, ορυκτοφυσικός, ορυκτοχημικός, κ.λπ.).

## Παραπομπές


## Εξωτερικοί σύνδεσμοι

* http://www.orykta.gr/
Βαλτόνερα Φλώρινας

Τα **Βαλτόνερα** είναι ορεινό χωριό του νομού Φλώρινας σε υψόμετρο 600 μέτρα.

## Γεωγραφικά στοιχεία
Τα Βαλτόνερα (πριν το 1928 *Κάτω Νεβόλιανη*) είναι το μοναδικό χωριό που βρίσκεται μέσα στον μικρό κάμπο του δήμου Αμυνταίου. Οι κάτοικοι στην μεγάλη πλειοψηφία είναι ποντιακής καταγωγής και ασχολούνται κυρίως με την γεωργία και παλαιότερα και με την κτηνοτροφία. Ο πολιτιστικός σύλλογος «Πρόοδος» ιδρύθηκε από τους κατοίκους του χωριού το 1981. Η εκκλησία του χωριού είναι αφιερωμένη στους Αγίους Κωνσταντίνο και Ελένη και στις 21 Μαΐου γίνεται πανηγύρι στα μαγαζιά του χωριού.
Την καμπάνα του χωριού έφεραν μαζί τους πρόσφυγες από τον Πόντο το 1922. 
Το 2003 η Δήμητρα Κουτσουρίδου από τα Βαλτόνερα μπήκε στο βιβλίο των ρεκόρ Γκίνες, συγκεντρώνοντας οχτώ χιλιάδες πεντακόσιες δέκα τέσσερις ξύστρες, οι οποίες βρίσκονται και εκτίθενται στο δημοτικό σχολείο Βαλτονέρων.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Σπηλαιοκαταβόθρα Δέρσιος

Η **Σπηλαιοκαταβόθρα Δέρσιος** είναι γνωστή από την αρχαιότητα βρίσκεται στο μέσο του οροπεδίου της Παλαιόχωρας Τυρού της Δημοτικής Ενότητας Τυρού του Δήμου Νότιας Κυνουρίας σε υψόμετρο 690 μ. και απέχει 9 χλμ. από τον Τυρό. 

Η καταβόθρα πρωτοεξερευνήθηκε τον Αύγουστο του 1974 σε βάθος -81μ από Γαλλική ομάδα (σε συνεργασία με την Ελληνική Σπηλαιολογική Εταιρεία).  

Από το 2003 ο Σπηλαιολογικός Ελληνικός Αθλητικός Σύλλογος (Σ.ΕΛ.Α.Σ) συνεχίζει την εξερεύνηση του σπηλαίου και έχει εξερευνήσει -170μ. σε βάθος και περίπου 1450μ. σε μήκος βρίσκοντας αρκετές υπόγειες λίμνες στις οποίες αντλεί τα ύδατα για να πάει βαθύτερα με την βοήθεια ντόπιων σπηλαιολόγων. 

## Πηγές
* Η Σπηλαιοκαταβόθρα Δέρσιος στο www.cavediving.gr

Δερσιος
Δερσιος
Κατηγορία:Γεωγραφικοί σχηματισμοί της Αρκαδίας
Γαλάζιο

300px|thumb|right|Το γνωστό κλασικό γαλάζιο στα ρηχά νερά σε αμμώδεις παραλίες.
[300px|thumb|right|Τα γαλάζια αυγά που γεννάει ο [Αμερικανικός Κοκκινολαίμης.]]
Το **γαλάζιο** είναι ένας χρωματικός όρος που αναφέρεται στις ανοιχτές αποχρώσεις του μπλε. Το χρώμα του ουρανού χωρίς σύννεφα κατά τη διάρκεια της ημέρας αναφέρεται ως γαλάζιο, όπως συχνά και το χρώμα της ήρεμης θάλασσας (ιδίως στα ρηχά νερά σε αμμώδεις παραλίες). Ο όρος εμφανίζεται και στην επωνομασία της ελληνικής σημαίας ως *γαλανόλευκη*.

Το γαλάζιο αντιστοιχεί σε μήκος κύματος ανάμεσα σε 490 έως 520 νανόμετρα, δηλαδή μεταξύ του μήκους κύματος του πράσινου και του μπλε.

## Διεθνείς ονομασίες
Αντίστοιχος όρος δεν προκύπτει στις περισσότερες γλώσσες του κόσμου, και ενίοτε το χρώμα δεν θεωρείται διακριτό του μπλε σε αυτές, παρά μόνο μια απόχρωση του μπλε. Κοντινός όρος είναι ο ιταλικός *azzurro*, ενώ στην αγγλική γλώσσα μεταφράζεται ως *light blue*, ανοιχτό μπλε, ή αντιστοιχίζεται με κάποιο από τα χρώματα με διεθνείς ονομασίες, όπως *azure*, αζούρ, ή με τις εκφράσεις *celestial blue*, *light sky blue* και *sky blue*, που σημαίνουν μπλε του ουρανού.

## Ετυμολογία
Η λέξη γαλάζιος προέρχεται από την ελληνιστική λέξη κάλαϊς (πολύτιμος λίθος χρώματος τυρκουάζ) [ρήμα: καλαΐζω > μετοχή: ο καλαΐζων > γαλαΐζων > γαλάζιος].

## Δείτε επίσης
* Μπλε
* Αζούρ
* Πράσινο

## Παραπομπές


## Εξωτερικοί σύνδεσμοι
* 
* 

Κατηγορία:Χρώματα
Αθανάσιος Μανωλόπουλος

Ο **Αθανάσιος Μανωλόπουλος** ήταν σταφιδέμπορας και ευεργέτης που έζησε τον 19ο αιώνα στον Πύργο, με καταγωγή από την Πύλο της Μεσσηνίας.

Στις 28 Φεβρουαρίου 1888 έθεσε το θεμέλιο λίθο στο νοσοκομείο το οποίο πήρε την απόφαση να ανεγείρει με δικά του έξοδα, το Μανωλοπούλειο νοσοκομείο Πύργου, το οποίο δώρισε στο δήμο Λετρίνων (αργότερα Πύργου). Το νοσοκομείο οικοδόμησε σε σχέδια του Ερνέστου Τσίλλερ και σε αυτό συνεισέφερε κληροδότημα του Ιωάννη Κανδηλιερά (πεθερού του Μανωλόπουλου), το κληροδότημα Λυρή με 20 χιλιάδες δραχμές το 1890 και ο σταφιδέμπορος Αγγελής Παπαδόπουλος, ο οποίος χρηματοδότησε τα πρώτα 20 κρεβάτια.. Το νοσοκομείο εγκαινιάστηκε τον Ιανουάριο του 1894 και λειτούργησε για πάνω από 110 έτη, μέχρι το 1993-2003, οπότε μετακινήθηκε λόγω ζημιών από σεισμό.

Ο δήμος για να τον τιμήσει έδωσε σε μια από τις μεγαλύτερες και κεντρικές οδούς της πόλης του Πύργου το όνομα του.

## Αναφορές


Κατηγορία:Έλληνες ευεργέτες
M4 (γλώσσα προγραμματισμού)

Η **m4** είναι μια γλώσσα και πρόγραμμα επεξεργασίας μακροεντολών 
(ή ένας μακροεπεξεργαστής) που σχεδιάστηκε από τους Brian Kernighan και Dennis Ritchie.

## Χρήση

Ένας μακροεπεξεργαστής είναι ένα εργαλεία αντικατάστασης κειμένου. Κυρίως
χρησιμοποιείται για την επεναχρησιμοποιήση φορμών κειμένου σε γλώσσες
σε εφαρμογές προγραμματισμού αλλά και σε εφαρμογές επεξεργασίας κειμένου.

## Ιστορία
Οι μακροεπεξεργαστές ήταν στο προσκήνιο όταν ο προγραμματισμός γινόταν σε
συμβολική γλώσσα. Εκείνη την περίοδο οι προγραμματιστές παρατήρησαν 
ότι τα προγράμματά τους περιείχαν κομμάτια επαναλαμβανόμενου κώδικα.
Απλοί τρόποι για να επαναχρησιμοποιείται ένα επαναλαμβανόμενο κομμάτι επινοήθηκαν.
Οι προγραμματιστές σύντομα ανακάλυψαν ότι ήταν ευκολότερο όχι μόνο να 
επαναχρησιμοποιούν ολόκληρα κομμάτια κειμένου, αλλά ανά περίσταση να αντικαθιστούν
κάποιες παραμέτρους με διαφορετικές τιμές. Αυτές οι απαιτήσεις καθόρισαν 
και το εύρος της λειτουργικότητας των μακροεπεξεργαστών. 
Η  m4 αναπτύχθηκε το  1977. Ήταν η αρχική μακρομηχανή που χρησιμοποιήθηκε για
να υλοποιηθεί η  Rational Fortran, και περιλαμβάνεται στις διάφορες
παραλλαγές του Unix. 
Μια από τις πιο διαδεδομένες του χρήσεις σήμερα είναι σαν μέρος του εγχειρήματος
GNU του πακέτου autoconf.

## Χαρακτηριστικά
Η m4 παρέχει τις εξής δυνατότητες:
*αντικατάσταση κειμένου
*αντικατάσταση παραμέτρων
*συμπερίληψη αρχείων
*χειρισμός αλφαριθμητικών
*αποτίμηση υπό συνθήκη
*αριθμητικές εκφράσεις
*διασύνδεση συστήματος
*διαγνωστικά προγραμματιστή

Σε αντίθεση με άλλους μακροεπεξεργαστές ο Μ4 είναι Turing-πλήρης καθώς 
και μια πρακτική γλώσσα προγραμματισμού.

## Υλοποιήσεις ελεύθερου λογισμικού
Υπάρχει μια  GNU έκδοση του m4. Τα λειτουργικά συστήματα FreeBSD, NetBSD, και OpenBSD παρέχουν επίσης δικές τους υλοποιήσεις του m4.

## Δείτε επίσης
* Προεπεξεργαστής

## Αναφορές
*Brian W. Kernighan and Dennis M. Ritchie. The M4 macro processor. Technical report, Bell Laboratories, Murray Hill, New Jersey, USA, 1977. pdf
*Kenneth J. Turner. Exploiting the m4 macro language. Technical Report CSM-126, Department of Computing Science and Mathematics, University of Stirling, Scotland, September 1994. pdf
*René Seindal.  GNU M4 Manual.  GNU Press.  2004.  http://www.gnu.org/software/m4/manual/

## Εξωτερικοί σύνδεσμοι
* GNU M4 - GNU Project 

m4
Κατηγορία:Εργαλεία προγραμματισμού Unix
Γιάννης Λάτσης

Ο **Γιάννης Λάτσης** (γνωστός επίσης ως "*καπετάν Γιάννης"*, 14 Σεπτεμβρίου 1910 - 17 Απριλίου 2003) ήταν Έλληνας μεγιστάνας εφοπλιστής, γνωστός για τη μεγάλη περιουσία του και ιδρυτής μιας τεράστιας οικονομικής αυτοκρατορίας.

## Βιογραφία
Γεννήθηκε στο Κατάκολο της Ηλείας, το 1910. Ξεκίνησε από μικρή ηλικία την ναυτιλιακή του σταδιοδρομία. Στα μετέπειτα έτη, συνεργάστηκε με τον βασιλιά της Σαουδικής Αραβίας για την μεταφορά πετρελαίου. Χαρακτηριστικό είναι ότι για το χτίσιμο της περιουσίας του στηρίχτηκε πολύ στους ισχυρούς φίλους του, με τους οποίους είχε συνάψει καλές σχέσεις. Το 1969, την περίοδο της Χούντας, ίδρυσε την "Πετρόλα Ελλάς", ενώ το 1972 αγόρασε έκταση 1.770 στρεμμάτων στην Ελευσίνα, για να κατασκευάσει διυλιστήρια. Το 1980, αγόρασε την "Bank de Depots" από την οικογένεια Ωνάση. Επίσης, είχε στην κατοχή του, μέχρι τον θάνατό του, την τράπεζα "EFG Eurobank Ergasias". Το 1970, ίδρυσε το  Ίδρυμα Υποτροφιών Ι.Σ. Λάτσης και το 1990, το Ίδρυμα Αποκαταστάσεως Ομογενών εξ Αλβανίας. Με δικά του χρήματα, ανέγειρε το Λάτσειο Κολέγιο. 

Τιμήθηκε με τον Χρυσό Σταυρό του Οικουμενικού Πατριαρχείου, με τον Μεγαλόσταυρο του Τάγματος του Φοίνικα από την Ελληνική Δημοκρατία και με το Βραβείο της Ακαδημίας Αθηνών. Με δικά του έξοδα αναπαλαίωσε το Θέατρο Απόλλων στον Πύργο, ενώ επίσης με δικά του έξοδα έχτισε το Λάτσειο Δημοτικό Μέγαρο, στην ίδια πόλη. 

Το 2003 σε ηλικία 93 χρονών έφυγε από την ζωή. Ήταν νυμφευμένος με την Εριέττα Τσουκαλά και απέκτησε 3 παιδιά, τον Σπύρο, την Μαργαρίτα και την Μαριάννα, τελευταία σύντροφο του ηθοποιού Νίκου Κούρκουλου. Την ίδια χρονιά, η Forbes τον ανακήρυξε ως τον 101ο πιο πλούσιο άνθρωπο, με την περιουσία του να εκτιμάται στα 5.4 δισεκατομμύρια δολάρια.

## Παραπομπές


Κατηγορία:Έλληνες επιχειρηματίες
Κατηγορία:Έλληνες εφοπλιστές
Κατηγορία:Έλληνες ευεργέτες
Κατηγορία:Αδελφότητα Οφφικιάλων
Κατηγορία:Μεγαλόσταυρος του Τάγματος του Φοίνικα
Λ
Κατηγορία:Βορειοηπειρώτες
Τζέιμς Βαν Άλεν

Ο **Τζέιμς Βαν Άλεν** (*James Alfred Van Allen*, Mount Pleasant, Αϊόβα, 7 Σεπτεμβρίου 1914 - Αϊόβα 9 Αυγούστου 2006) ήταν Αμερικανός φυσικός που δίδαξε φυσική στο πανεπιστήμιο της Αϊόβας από το 1951 μέχρι το 1985.

Το 1958, ανακάλυψε, βασισμένος σε μετρήσεις που έκανε ο πρώτος αμερικανικός δορυφόρος, Explorer 1 και, αργότερα, ο Explorer 3, τις ζώνες που πήραν το όνομά του. Πρόκειται για περιοχές με συγκέντρωση πλάσματος γύρω από τη Γη. Ο ίδιος ο Βαν Άλεν είχε επιμείνει να συμπεριληφθεί ένας μετρητής ραδιενέργειας Γκάιγκερ στα όργανα των δορυφόρων αυτών, προκειμένου να μετρήσουν τα φορτισμένα σωματίδια γύρω από τη Γη. Η προέλευση των ζωνών αυτών συνδέεται με την κοσμική ακτινοβολία, τον ήλιο και τις πυρηνικές εκρήξεις που έχουν πραγματοποιηθεί από τον άνθρωπο σε μεγάλα ύψη. Το 1992 ερευνητές ανακάλυψαν ότι η Γη δεν περιβάλλεται από δύο, αλλά από τρία στρώματα σωματιδίων. Το τρίτο στρώμα βρίσκεται σε ύψος 12.000 χλμ., ανάμεσα στις ζώνες Βαν Άλεν. Τα σωματίδια που το αποτελούν προέρχονται κατά κανόνα από άλλα αστρικά συστήματα και κατά την είσοδό τους στο ηλιακό σύστημα ωθούνται από τον ηλιακό άνεμο, με τελική κατάληξη την παγίδευσή τους από το μαγνητικό πεδίο της Γης.

Ο Βαν Άλεν, μέχρι την αποχώρησή του από το Πανεπιστήμιο, το 1985, συνέχισε να λαμβάνει μέρος στον σχεδιασμό οργάνων και πειραματικών συσκευών που τοποθετούνταν σε αμερικανικά διαστημικά οχήματα.

## Παραπομπές


Κατηγορία:Αμερικανοί φυσικοί
Κατηγορία:Φυσικοί του 20ού αιώνα
Δημήτρης Ρέγας

Ο **Δημήτρης Ρέγας** (17 Σεπτεμβρίου 1986) είναι Έλληνας αθλητής του στίβου, που αγωνίζεται στα 400μ.  Το 2005 κατέκτησε το χάλκινο μετάλλιο στους Πανευρωπαϊκούς Αγώνες εφήβων. Προπονητής του είναι ο Γιώργος Παναγιωτόπουλος.

## Βιογραφία και πρώτες επιτυχίες
Γεννήθηκε στη Μυτιλήνη, στις 12 Σεπτεμβρίου του 1986. Ο Ρέγας προκρίθηκε στον τελικό των 400 μέτρων στο Ευρωπαϊκό Πρωτάθλημα στίβου του 2006 και τερμάτισε 4ος, πετυχαίνοντας νέα ατομική επίδοση με 45.60 (το προηγούμενό του ρεκόρ ήταν 46.22).

Ο πρωταθλητής πραγματοποίησε εντυπωσιακές εμφανίσεις στη διοργάνωση και τερμάτισε σε χρόνο 46.23, κατατασσόμενος στην όγδοη θέση στον τελικό του αγωνίσματος, στις 9 Αυγούστου  του 2006.

## Παγκόσμιο Κύπελλο 2006
Στο Παγκόσμιο Κύπελλο που έλαβε χώρα στην Αθήνα στις 16 και 17 Σεπτεμβρίου του 2006, τερμάτισε τρίτος με πανελλήνια επίδοση 45.11 , η οποία ήταν επίσης βαλκανικό ρεκόρ και 4η καλύτερη στην Ευρώπη.

## Θετικός έλεγχος για αναβολικά
Τον Ιούλιο του 2008 έγινε γνωστό ότι ο Ρέγας βρέθηκε θετικός σε έλεγχο για αναβολικές ουσίες κατά τη διάρκεια του Πανελληνίου πρωταθλήματος στίβου. Φέρεται να έχει χρησιμοποιήσει την ουσία m3 στην οποία είχαν βρεθεί θετικοί οι 11 αρσιβαρίστες της Εθνικής ομάδας αλλά και ο κολυμβητής Γιάννης Δρυμωνάκος. Στο άκουσμα της είδησης, ο αθλητής εξέδωσε ανακοίνωση, όπου ανέφερε ότι θα υπέβαλε μήνυση κατ' αγνώστων.

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου Πανελληνίου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Γιαγιά Τζαμέ

Ο **Γιαγιά Τζαμέ** (Yahya Abdul-Aziz Jemus Junkung Jammeh, 25 Μαΐου 1965-) είναι στρατιωτικός και πολιτικός από την Γκάμπια. Υπηρέτησε ως Πρόεδρος από τις 22 Ιουλίου 1994 ως τις 21 Ιανουαρίου 2017.

## Προφίλ
Γεννήθηκε στις 25 Μαΐου 1965. Το 1992 έγινε διοικητής της Στρατιωτικής Αστυνομίας της χώρας του.
Το πραξικόπημα του Τζαμέ ανέτρεψε τον πρώτο πρόεδρο της χώρας Ντάουντα Τζαγουάρα, που κυβερνούσε από την ανεξαρτησία της Γκάμπια το 1965. Τα 22 χρόνια προεδρίας του Τζαμέ χαρακτηρίστηκαν από καταστολή αντιφρονούντων, περιορισμούς στην ελευθερία του Τύπου, και πολλές καταγγελίες για παραβιάσεις των ανθρωπίνων δικαιωμάτων. Ο πρόεδρος επίσης ισχυρίστηκε, ότι θεράπευσε ασθένειες όπως το HIV/AIDS και τον καρκίνο με βότανα, πάταξε τη μαγεία και προέβη σε ποινικοποίηση των ομοφυλοφιλικών πράξεων. Το 2011 δήλωσε ότι, Θεού θέλοντος, θα μπορούσε να "κυβερνά για ένα δισεκατομμύριο χρόνια".

## Πραξικόπημα και προεδρία
Έγινε ηγέτης της χώρας με πραξικόπημα στις 22 Ιουλίου 1994, ανατρέποντας τον Πρόεδρο Ντάουντα Τζαγουάρα. Το 1996 μεθόδευσε εκλογές, τις οποίες κέρδισε άνετα.  Ορκίστηκε Πρόεδρος στις 6 Νοεμβρίου 1996   και το κόμμα του Συνασπισμός για Πατριωτικό Επαναπροσανατολισμό και Δόμηση (*Alliance for Patriotic Reorientation and Construction)* κέρδισε και τις βουλευτικές εκλογές του 1997 και 2002, από τις οποίες η Αντιπολίτευση σε μεγάλο βαθμό απείχε. Επανεξελέγη στις προεδρικές εκλογές του 2001 και σε εκείνες της 22 Σεπτεμβρίου του 2006. Στις τελευταίες εκλογές έλαβε 67,3% και ο αντίπαλός του, Ουσάινου Ντάρμπο, ήταν 2ος, όπως και το 2001. Το κόμμα του κέρδισε και τις βουλευτικές εκλογές του 2007. Ο Τζαμέ επανεξελέγη πρόεδρος τον Νοέμβριο του 2011 με ποσοστό 72%.

Στις 21 Μαρτίου 2006 εξουδετερώθηκε απόπειρα ανατροπής του Τζαμέ με πραξικόπημα. Τον Δεκέμβριο του 2014 σημειώθηκε αποτυχημένη απόπειρα πραξικοπήματος ενώ ο πρόεδρος βρισκόταν στο εξωτερικό.

Ο Τζαμέ και το κόμμα του κέρδισαν τις βουλευτικές εκλογές του 2012, όμως ηττήθηκαν στις προεδρικές εκλογές που έγιναν την 1η Δεκεμβρίου 2016. Το μη αναμενόμενο αποτέλεσμα ήταν να κερδίσει η αντιπολίτευση και να εκλεγεί νέος πρόεδρος ο αρχηγός της, Αντάμα Μπάροου. Ο μέχρι τότε πρόεδρος, Τζαμέ, ο οποίος αρχικά παραδέχθηκε την ήττα του, λίγες ημέρες αργότερα αμφισβήτησε το αποτέλεσμα, ζητώντας τη διεξαγωγή νέων εκλογών. Έπειτα από παρέμβαση της γειτονικής Σενεγάλης, στο έδαφος της οποίας ορκίστηκε πρόεδρος ο Μπάροου,  ο Τζαμέ αποχώρησε από την προεδρία έπειτα από 22 χρόνια και εγκατέλειψε τη χώρα (πήγε στην εξορία, πρώτα στη Γουινέα και έπειτα στην Ισημερινή Γουινέα. 

Ο Μπάροου επέστρεψε στην Γκάμπια και ανέλαβε κανονικά καθήκοντα, τον Ιανουάριο του 2017.

## Παραπομπές


Κατηγορία:Πρόεδροι της Γκάμπια
Κατηγορία:Πραξικοπηματίες
Κατηγορία:Αστυνομικοί
O-Zone

Οι **O-Zone** ήταν μολδαβικό συγκρότημα της ποπ μουσικής, με παρουσία κατά την περίοδο 1998–2005. Ανήκουν στο είδος της Electronica και Eurodance και τα μέλη του ήταν οι Νταν Μπαλάν, Radu Sârbu και Arsenie Todiraş (aka Arsenium). Το συγκρότημά τους ξεκίνησε στη Ρουμανία και έγιναν διάσημοι με το τραγούδι τους *Dragostea din Tei*, το οποίο επίσης τραγούδησε ο Haiducii, και το οποίο ήταν πρώτο στους μουσικούς καταλόγους πολλών χωρών τα έτη 2003 και 2004. Το *Dragostea din Tei* κυκλοφόρησε και στην αγγλική γλώσσα στις αρχές του 2005, υπό τον τίτλο *Ma Ya Hi*. Το τραγούδησαν οι Lucas Prata και Dan Bălan στο New York Today Show το 2005. Το συγκρότημα διαλύθηκε το 2005 και τα μέλη ακολούθησαν solo καριέρες.

## Δισκογραφία
**Studio albums**
*Dar, Unde Esti (1999) 
*Number 1 (2002) 
*DiscO-Zone (2004)

**Singles**
*Numai Tu (2003) 
*Dragostea din Tei (Maiahi) (2004) UK #3; #1 Eurochart 
*Despre Tine (2004) 
*Mai Ya Hi (αγγλική μετάφραση του Dragostea Din Tei) (2005) US #72

## Εξωτερικοί σύνδεσμοι
*Επίσημος ιστότοπος

Κατηγορία:Μολδαβικά συγκροτήματα
Στέλιος Χατζηιωάννου

Ο **Σερ Στέλιος Χατζηιωάννου** (14 Φεβρουαρίου 1967) είναι Ελληνοκύπριος επιχειρηματίας, ο οποίος ζει στην Αγγλία. Είναι απόφοιτος της Σχολής Οικονομικών του Λονδίνου και έχει μεταπτυχιακό από το Πανεπιστήμιο Σίτι του Λονδίνου. Ασχολήθηκε με την ναυτιλιακή εταιρεία του πατέρα του και αργότερα το 1995 ίδρυσε την εταιρεία χαμηλού κόστους EasyJet. Έχει ιδρύσει επίσης τις εταιρείες: *EasyCar*, *EasyValue*, *EasyMoney*, *EasylnternetCafe* και *EasyCruise*.
Ο Στέλιος Χατζηιωάννου θεωρείται ένας από τους πλουσιότερος Κύπριους επιχειρηματίες με την περιουσία του να ανέρχεται περίπου στα 1.45 δισεκατομμύρια δολάρια.

Το 2006 έλαβε τον τίτλο του ιππότη (**ΣΕΡ**) από την Βασίλισσα Ελισάβετ για τις υπηρεσίες του στην επιχειρηματικότητα.

Από το 2009 διατελεί ως Επίτιμος Γενικός Πρόξενος της Δημοκρατίας της Κύπρου στο Πριγκιπάτο του Μονακό. Επιπλέον έχει ιδρύσει το φιλανθρωπικό ίδρυμα *Stelios Philanthropic Foundation*.

## Παραπομπές


## Εξωτερικοί σύνδεσμοι

* 

Κατηγορία:Πρόσωπα κυπριακής καταγωγής
Κατηγορία:Κύπριοι επιχειρηματίες
Κατηγορία:Έλληνες υπήκοοι ελληνοκυπριακής καταγωγής